হুয়ান আগুস্তিন মুসো (, ; জন্ম: ৬ মে ১৯৯৪; হুয়ান মুসো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে গোলরক্ষক হিসেবে খেলেন।  ২০১২ সালে, মুসো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন হুয়ান আগুস্তিন মুসো ১৯৯৪ সালের ৬ই মে তারিখে আর্জেন্টিনার সান নিকোলাসে জন্মগ্রহণ করেছেন এবং সেখানেই তার শৈশব অতিবাহিত করেছেন।   ক্লাব ক্যারিয়ার  ডিফেনসোরস দে বেলগ্রানো দে ভিলা রামাল্লোর কাছে ধারে যাওয়ার আগে মুসো ক্লাব ডি রেগাটাস সান নিকোলাসের একাডেমিতে প্রশিক্ষণ নেন। এই ক্লাবে তিনি ১৬ বছর বয়সে স্থানীয় চ্যাম্পিয়নশিপ জিতেছিলেন। ফাইনাল খেলায় ট্রাইব্রেকারের শুট-আউটে পাঁচটির মধ্যে তিনটি পেনাল্টি রক্ষা করেন তিনি।   রেসিং ক্লাব  রেসিং ক্লাবের ২০১৪ সালের আর্জেন্টাইন প্রাইমরা ডিভিসিওন চ্যাম্পিয়নশিপের সময় মুসো দলের তৃতীয় গোলরক্ষক ছিলেন। সেবার দলটি ১৩ বছরের মধ্যে প্রথম শিরোপা অর্জন করেন। তিন বছর পর ২০১৭ সালের ২৮ মে তারিখে সান লরেঞ্জোর বিপক্ষে ২-১ গোলে জয়ের ম্যাচে তার পেশাদার অভিষেক ঘটে। তিনি ২০১৭-১৮ মৌসুমে আর্জেন্টাইন প্রাইমরা ডিভিসিওনের সময় দলের প্রথম পছন্দের গোলরক্ষক হয়েছিলেন। সেবার রেসিং ক্লাব সপ্তম স্থানে মৌসুম শেষ করে ২০১৯ কোপা সুদামেরিকানার জন্য যোগ্যতা অর্জন করেছিন।   উদিনেসে  ২০১৮ সালের গ্রীষ্মে, তিনি ইতালীয় লিগ সেরিয়ে আ দল উদিনেসে স্বাক্ষরিত হন। পুরো মৌসুম জুড়ে মুসো প্রথম একাদশের অপ্রতিদ্বন্দী অংশ হিসাবে নিজেকে প্রতিষ্ঠিত করে দলের অন্যতম প্রধান খেলোয়াড় হয়ে ওঠেন। তিন মৌসুমে লিগে মোট ১০২টি খেলায় অংশ নেন।   আতালান্তা  ২০২১ সালের ২ জুলাইয়ে মুসো একই লিগের ক্লাব আতালান্তায় পাড়ি জমান।  আন্তর্জাতিক ফুটবল মুসো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১২ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  মুসো ইতালীয় বংশোদ্ভূত আর্জেন্টাইন। তার জন্ম হয়েছে আর্জেন্টিনাতেই। তবে তার দুই দেশেরই পাসপোর্ট রয়েছে। তিনি ২০১৩ সালের দক্ষিণ আমেরিকান যুব ফুটবল চ্যাম্পিয়নশিপের প্রস্তুতির জন্য চিলির লা সেরেনায় অনুষ্ঠিত প্রীতি টুর্নামেন্ট ফোর নেশনস ম্যাচের জন্য আর্জেন্টিনা অনূর্ধ্ব-২০ দলের সদস্য ছিলেন।  ২৬ মার্চ, ২০১৯ তারিখে মরক্কোর বিপক্ষে একটি প্রীতি ম্যাচে এস্তেবান আন্দ্রাদার ৬৭ তম মিনিটের বিকল্প হিসেবে মাঠে নামার মাধ্যমে আর্জেন্টিনা জাতীয় ফুটবল দলের হয়ে তার অভিষেক হয়। ২০১৯ সালের ১৪ জুনে তিনি আহত আন্দ্রাদার স্থলাভিষিক্ত হওয়ার জন্য ২০১৯ কোপা আমেরিকার জন্য তুলনামূলক দেরিতে দলে ডাক পেয়েছিলেন।   কর্মজীবনের পরিসংখ্যান   ক্লাব  ক্লাবমৌসুমলিগজাতীয় কাপমহাদেশীয়অন্যান্যমোটবিভাগখেলাগোলখেলাগোলখেলাগোলখেলাগোলখেলাগোলরেসিং ক্লাব২০১৬–১৭আর্জেন্টিনার প্রথম বিভাগ১০২০৫০–৮০২০১৭–১৮২২০০০৬০–২৮০মোট২৩০২০১১০–৩৬০উদিনেসে২০১৮–১৯সেরিয়ে আ২৯০০০––২৯০২০১৯–২০৩৮০১০––৩৯০২০২০–২১৩৫০১০––৩৬০মোট১০২০২০––১০৪০আতালান্তা২০২১–২২সেরিয়ে আ৩৩০২০১২০–৪৭০২০২২–২৩৪০০০––৪০মোট৩৭০২০১২০–৫১০সর্বমোট!১৬২০৬০২৩০০০১৯১০  আন্তর্জাতিক   দল  সাল  ম্যাচ  গোল আর্জেন্টিনা  ২০১৯  ১  ০ ২০২১  ১  ০ সর্বমোট  ২  ০   অর্জন    ক্লাব  রেসিং ক্লাব   আর্জেন্টিনার প্রথম বিভাগ : ২০১৪ ট্রান্সসিয়ন   আন্তর্জাতিক  আর্জেন্টিনা   কোপা আমেরিকা : ২০২১  সুপারক্ল্যাসিকো দে লাস আমেরিকা : ২০১৯   তথ্যসূত্র    বহিঃসংযোগ        Ficha del jugador en el sitio oficial de Racing Club  Fichajes.com  বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:উদিনেসে কালচোর খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ইতালিতে প্রবাসী ফুটবলার বিষয়শ্রেণী:সান নিকোলাস দে লস আরোয়োসের ফুটবলার